Ajuntament de Canet de Mar - La gastronomia serà la temàtica central de la 9a Fira Mercat Modernista\nLa gastronomia serà la temàtica central de la 9a Fira Mercat Modernista\nPUBLICAT Dijous, 11.08.2016\nCanet es vesteix de modernisme i s'endinsa en aquella època amb actuacions, exposicions, teatre, gastronomia, artesania, conferències, joc de pistes interactiu-El Griu de Canet. Reminiscències dolces d’un temps on la vida passava a un altre ritme, amb passejades pels carrers sota ombrel·les i barrets i amb converses a la vora del foc, però també amb la crida a la feina a través de la sirena de la fàbrica i les llargues jornades laborals.\nLa temàtica d’aquest any serà La grandesa de la gastronomia del Modernisme. Aquest 2016 Catalunya ha rebut el títol de Regió Europea de la Gastronomia, que reconeix la qualitat del nostre patrimoni agroalimentari i turístic. És per això que s’ha escollit la gastronomia com a tema central de la 9a Fira Mercat Modernista. La gastronomia, fins fa ben poc, s’ha vist com un art secundari on tenia més importància la necessitat de nodrir-se que el gust de fruir-ne. Però el cert és que durant l’època del modernisme es va viure un moment d’or comparable al que va tenir l’arquitectura, la pintura o la literatura. A finals del segle XIX es va unir la tradició francesa culinària amb les receptes catalanes de tota la vida. En aquell moment van néixer i consolidar alguns dels plats més típics de la nostra cuina actual com el fricandó, l’escudella i carn d’olla, la botifarra amb seques, el suquet de peix o l’arròs a la cassola.\nCom a cloenda de l’acte inaugural viurem la Nit de tapes i varietés amb degustació de tapes de l’època i la celebració d’un espectacle de varietés tal i com es feia a principis del segle XX amb números de malabarisme, ball, música o escenes còmiques.\nCom cada any, per aconseguir la recreació de l’ambient modernista, es necessita la implicació ciutadana vestida d’època, dels comerços col·laboradors decorant les botigues, dels establiments de restauració oferint plats de l’època i de les entitats i associacions organitzant activitats que dinamitzin la Fira.\nEsteu tots convidats a participar i gaudir de la 9a Fira Mercat Modernista de Canet de Mar. Entreu a l'espai on anem publicant tota la informació d'aquesta edició i un recull en imatges de les vuit edicions passades.


"Divorci exprés" | Revista\n: "Divorci exprés"\nLa meva dona i jo hem decidit separar-nos i, després, divorciar-nos. Tenim pocs diners, per la qual cosa la nostra intenció és gastar el mínim en advocats. Per tot això, ens agradaria saber en què consisteix el "divorci exprés".\nDesprés de la reforma de juliol de 2015, el "divorci exprés" redueix els terminis per al divorci de mutu acord. En concret, és un tràmit que dura de dos a tres mesos i, a més, exigeix que hagin passat 3 mesos o més des del casament, així com que tots dos cònjuges estiguin d'acord en els termes del divorci. Es pot portar endavant amb un advocat i procurador de lliure elecció i també de forma virtual, una opció que redueix la despesa en uns 450 euros.\nUna vegada enviada (virtualment) la documentació requerida a l'advocat, es redacta el "conveni regulador". En aquest, es recullen els acords que es presentaran en el Jutjat: ús i gaudi del domicili familiar, pensió compensatòria, guàrdia i custòdia dels fills menors si n'hi hagués (règim de visites, pensió d'aliments, etc.) i repartiment de béns de guanys si aquest és el règim del matrimoni (quan es dissolgui, cada cònjuge rebrà la meitat dels guanys obtinguts entre els dos durant el seu matrimoni, segons l'art. 1.344 del Codi Civil).\nQuan les dues parts hagin signat el "conveni regulador", se sol·licita un certificat literal de matrimoni i de naixement dels fills si n'hi hagués (és gratuït). Després, perquè presentin la demanda, es dóna un poder a l'advocat i al procurador, "apud acta" davant el secretari judicial (també gratis) o, si el tràmit és virtual, de forma notarial (uns 60 euros). L'últim pas és la compareixença dels cònjuges al Jutjat el dia assenyalat per a ratificar la demanda.


Vegueria Penedès: 01/07/09\nLa PVP no confia en el govern de la Generalitat, però anima tothom a continuar treballant en favor del Penedès. (comunicat 135-I, 14.07.2009)\nEn la conferència de premsa celebrada el dimarts, dia 14, la Plataforma per una Vegueria Pròpia (PVP) s’ha manifestat en aquests punts:\n1- La PVP considera, de bon principi, que amb l’actual composició de forces polítiques que integren el govern no troba cap motiu que li permeti confiar que s’avanci en favor de la Vegueria Pròpia.\n2- S’ha presentat el calendari - adjunt a aquesta nota - de les principals resolucions adoptades per la Generalitat i la Plataforma des del 1983 fins a les dates previstes per al 2010. S’ha fet una lectura comentada dels incompliments sistemàtics dels acords del Parlament per part del DPTOP i de com s’han anat aprovant diversos plans parcials fins a culminar amb el Pla Territorial Metropolità (PTM), que deixa de banda el Pla Director de l’Alt Penedès i el mandat del Parlament de crear l’Ambit de Planificació territorial de les quatre comarques penedesenques.\n3 - S’ha remarcat que el fet que ERC es desmarqués a última hora (21.06.2008) de la presentació conjunta d’un projecte de llei per a la creació de l’Àmbit per part dels grups que hi eren favorables, adduint que pensava convèncer el Govern pel seu compte, ha provocat la cursa de plans aprovats des de fora. D’haver-se aprovat l’Àmbit, per llei, que obligués sense excusa el govern, els plans s’haurien fet partint del conjunt del territori Penedès, sense destorb ni imposició afegida, com és la situació actual. Tot plegat ha significat, a més, un retard important per a qualsevol presa de decisions.\n4 – S’han anunciat les dates amb les quals el govern es compromet, finalment, a crear i presentar el seu projecte de llei de revisió del Pla Territorial General de Catalunya, després d’un retard de 5 anys. S’ha insistit, però, que el calendari no fa esment del terme “àmbit Penedès”, així com la dificultat afegida que no s’arribin a acomplir les dates fixades tenint en compte la brevetat del proper any parlamentari ja que es preveuen eleccions. Tot porta a incrementar les sospites d’anar dilatant els períodes d’espera, mentre està en curs la tramitació del PTM.\n5 - Malgrat tots aquests interrogants, s’ha reconegut l’esforç dels grups parlamentaris minoritaris, -ERC (21) i ICV-EUA (12), favorables a l’Àmbit i en conseqüència a la Vegueria- pel que fa a empènyer el DPTOP a l’elaboració del calendari. Com també el paper determinant de CiU (48) de sol•licitar i aconseguir una sessió de control al govern, dins la Comissió de Política Territorial del Parlament, sobre el compliment dels acords del Parlament. I, finalment, el suport del PP (14) i del grup mixt (3). A la pràctica, es fa ben palesa la soledat del grup parlamentari del PSC-CpC (37), puix representa una oposició del 27,40% del total de 135 diputats del Ple del Parlament de Catalunya.\n6 - S’ha insistit que el govern només pensa en 7 vegueries i que el PSC rebutja rodonament la del Penedès. Hom es pregunta quin contingut hom pensa donar a un àmbit, planejat des de fora, que, a més, no es vol que esdevingui vegueria.\n7 - S’ha denunciat la desmesura del protagonisme i dels pressupostos adjudicats a Barcelona i a la seva àrea metropolitana que l’estan convertint en referent absolut del país, al marge dels altres territoris.\n8 – S’ha instat la població i, sobretot, els grups polítics, que es moguin i presentin les esmenes al Pla Territorial Metropolità. La PVP ha denunciat, alhora, la limitació de terminis per a presentar-les, que ha passat dels habituals 60 dies a 45, i en època estival; i el fet que els ajuntaments tinguin com a topall el 24 de setembre, atès que les sessions en la majoria de pobles petits es fan cada dos/tres mesos.\n9 – S’han desmentit categòricament les afirmacions intencionades del diputat Labandera (PSC) en el sentit que el PTM gaudeix de l’aprovació del Territori, tot ignorant d’arrel que 63 ajuntaments, els Consells Comarcals, les entitats i la població del Penedès, estan a favor de l’àmbit i la Vegueria i, per tant, que la planificació es faci des del territori i no des de Barcelona.\n10 – S’ha lamentat que al nou President del Consell Comarcal (PSC) de l’Alt Penedès, en el seu discurs de presa de possessió del càrrec silenciï sistemàticament l’Àmbit i la Vegueria - a la qual el Consell està adherit- i limiti tot el territori “Penedès” a una sola comarca, la de l’Alt Penedès, com si no existissin ni el Baix Penedès ni el Garraf ni l’Anoia.\nARA, L’ÀMBIT DE PLANIFICACIÓ\nDEMÀ, LA VEGUERIA PENEDÈS\nPublicat per Plataforma per una Vegueria pròpia a divendres, de juliol 17, 2009 Cap comentari:\nResum Calendari 1983/2010 (comunicat 135-II, 14.07.2009\nLlei 23/1983, per la qual s’estableixen les directrius d’ordenació del territori català i de les accions administratives. D’acord als diversos instruments de planificació.\nLlei 1/1995, per la qual s’aprova el Pla Territorial general de Catalunya. Defineix sis àmbits dels plans territorials parcials. basats en la funcionalitat territorial.\nEl Pla ha d’ésser revisar com a mínim cada deu anys.\nes fa públic el Pla territorial parcial de les Terres de l’Ebre\n“Declaració del Penedès” (IEP)\nEs constitueix el grup de treball per crear la Plataforma\nEs legalitza la PLATAFORMA PER UNA VEGUERIA PROPIA\nS’aprova per 1ª vegada, l’àmbit funcional del Penedès a la Comissió de Política Territorial\n- adhesió de 41 aj. 3 CC. 85 ent. 8611 particulars\nAprovació definitiva del Pla territorial parcial de l’Alt Pirineu i Aran.\nAprovació inicial del Pla director de l’Alt Penedès\nAprovació definitiva del Pla territorial parcial de Ponent\nDOGC 4959 – aprovació inicial del Pla territorial parcial de les comarques centrals.\nDOGC 4961 – Avantprojecte del Pla territorial parcial del Camp de Tarragona\nS’aprova per 2ª vegada, l’àmbit funcional del Penedès a la Comissió de Política Territorial\n- adhesió de 61 aj. 4 CC. 12 ee 112 ent. 11750 particulars\nAcord avantprojecte del Pla territorial parcial de l’àmbit metropolità de Barcelona\nEl DPTOP endega el Pla director territorial a les comarques del Penedès. Finalització termini 120 dies aprovació Àmbit per part del Govern.\nAprovació inicial del Pla territorial parcial del Camp de Tarragona\nAprovació definitiva del Pla territorial parcial de les Comarques Centrals.\nAprovació definitiva del Pla Director de l’Alt Penedès\nEl Govern va aprovar la memòria prèvia a l’inici de la tramitació de l’avantprojecte de llei pel qual s’aprova el nou Pla Territorial general de Catalunya.\n- Adhesió de 63 aj. 4 CC 12 ee 125 ent. 12.500 particulars\nAprovació inicial del Pla territorial parcial Metropolità\nInforme de compliment de la Resolució 91/VIII del conseller de PTOP a la mesa de la Comissió de Política Territorial\nFinalització termini presentació esmenes al PTPM.\nEstà previst presentar a la Comissió de Coordinació de Política Territorial l’informe per a l’inici de l’elaboració del nou Pla territorial General de Catalunya.\nAcord del Consell Tècnic i del Govern de l’informe.\nPresentació de la proposta de text articular al Consell Tècnic.\nInici de la informació pública i la consulta institucional\nPresentació del projecte de Llei al Consell Tècnic\nAprovació del projecte de llei pel govern i tramesa al Parlament.\nAprovació del projecte de Llei del PTGC pel Parlament.\nRESUM DELS INCOMPLIMENTS DEL GOVERN\n- RETARD +5 ANYS: REVISIÓ PTGC\n- RETARD +2 ANYS APLICACIÓ ÀMBIT PENEDÈS\n- RETARD +3 ANYS DEL PLA PARCIAL TERRITORIAL\n- RETARD +? ANYS DESPLEGAMENT VEGUERIES\nÀmbit Penedès: s'han donat unes Dates... (comunicat 134, 08.07.2009)\nA proposta del grup parlamentari de Convergència i Unió, s’ha celebrat al si de la Comissió de Política Territorial del Parlament de Catalunya una sessió de control sobre el compliment de la resolució 91/VIII -l’acord parlamentari del 5 de desembre de 2007- sobre la creació de l’Àmbit Funcional de Planificació Territorial, que inclogui l'Alt Penedès, el Baix Penedès, el Garraf i els municipis de l'Anoia que s'hi vulguin adherir, i l'adequació dels plans parcials i sectorials a aquest àmbit funcional.\n1 - Crítica al govern\nJoan Raventós, (CiU), ha retret al govern que les successives declaracions no significaven cap resolució efectiva. Ha recordat la pressió al govern per part de CiU i ha lamentat que s’hagi menystingut la voluntat de tot un territori, avalada pel Parlament, cosa que al seu parer, constitueix pràcticament un fet “delictiu”. Santi Rodríguez (PP) ha repassat la història i les dates del procés amb la conclusió que el govern, no ha demostrat voluntat política i només ha reaccionat quan se l’ha empès. José Domingo, del grup Mixt, ha comparat l’actitud del govern amb la tàctica de la pastanaga d’anar prometent i enganyant alhora.\n2 - Les rèpliques\nRoberto Labandera (PSC) ha retret a CiU que en el passat va mostrar la seva manca de voluntat penedesenca. Ha remarcat la voluntat planificadora del govern, que ha rebut, com mai, una empenta decisiva. Ha obviat la interpretació de les successives decisions sobre l’àmbit. Miquel Carrillo, (ERC) ha reiterat, amb èmfasi, la seva voluntat per l’Àmbit i la Vegueria i el treball constant d’ERC al si del govern per aconseguir una decisió favorable. Salvador Milà (ICV), recordant la visita a l’exposició sobre la Vegueria, ha fet palès un canvi d’actitud clarament favorable a l’Àmbit, sense descartar la Vegueria. Ha explicat la decisió del govern de posar dates a la creació de l’Àmbit i les possibilitats que es presenten en un futur immediat per a plantejar les bases d’un Pla Territorial del Penedès tot defensant els punts del Pla Director afectats pel projecte de Pla Territorial Metropolità aprovat inicialment pel conseller Nadal.\n3 - Resposta de descàrrec per part del govern\nEl Conseller Joaquim Nadal ha enviat aquest mateix matí, a la Secretaria General del Parlament de Catalunya, un comunicat amb la seva signatura en el qual informava del següent:\n- Les determinacions preses ja el 18 d’abril de 2008, per tal de promoure l’elaboració d’un pla director territorial, amb contingut de pla territorial parcial, tot integrant el seu contingut, a la propera revisió del Pla Territorial General de Catalunya.\n- L’aprovació, el 16 de setembre de 2008, del Pla Director Territorial de l’Alt\n- L’aprovació, l’11 de novembre de 2008 de la memòria prèvia a l’inici de la tramitació de l’avantprojecte de llei “pel qual s’aprovarà el nou Pla Territorial general amb l’objectiu de: ”Adaptar-lo a l’evolució de la societat i el territori català que ha tingut lloc d’ençà de l’aprovació del Pla de 1995, així com d’adaptar la delimitació dels àmbits d’aplicació dels plans territorials i dels àmbits funcionals, tot creant-ne de nous, si s’escau, amb l’objectiu de donar resposta a les noves realitats territorials i a les aspiracions expressades des de diverses comarques i ajuntaments, com en el cas de les comarques de l’Alt Penedès, el Baix Penedès, el Garraf i alguns municipis de l’Anoia i d’altres”.\n- En data 28 de juliol de 2009 està previst presentar a la Comissió de Coordinació de Política Territorial l’informe per a l’inici de l’elaboració del nou PTGC. La proposta d’acord serà elevada al Consell Tècnic i al Govern el proper mes de setembre.\n- En data octubre 2009 està previst l’inici de la tramitació per part del Govern, amb la presentació del text articulat al Consell Tècnic, de la modificació de la Llei 1/1995 d’acord amb el que estableix la memòria aprovada pel govern. Es preveu que el projecte de Llei pugui ser aprovat pel Parlament el mes de març 2010.\n4 - Fugida endavant?\nDeixant de banda la valoració de la resposta del govern – que no s’ajusta a la realitat- i obviant determinats aspectes de les contrarèpliques, creiem que la pressió feta, probablement des dins del mateix govern, però sobretot a través de la Comissió de Política Territorial del Parlament, ha arrencat de la Conselleria del sr. Nadal, i per extensió del govern, la concreció d’unes dates. La Plataforma ho considera positiu però no dóna per guanyada la contesa. La manca de voluntat i la indecisió d’alguns grups polítics és massa palesa i caldrà estar amatent, en caure cada data, a instar al govern sobre el compliment dels seus compromisos. Per altra banda, la Plataforma lamenta que els terminis parlamentaris allarguin encara més l’espera, amb el perill que suposa de decisions imprevisibles per part del govern.\n5 - El Plans Territorials actuals\nEn qualsevol cas, la Plataforma VP reclama una moratòria dels Plans Territorials Parcials del Camp de Tarragona i de les Comarques Centrals aprovats fins ara i que quedin supeditats a allò que determini el futur Pla Territorial Parcial del Penedès.\n6 - Des d’ara, cal pensar en vuit àmbits\nLa Plataforma VP rebutja la continuada tàctica del govern de seguir planejant i anar duent a terme la descentralització i adjudicació de delegacions de serveis en base a set àmbits puix el document signat pel Conseller implícita el vuitè àmbit.\n7 - L’amenaça del Pla Territorial Metropolità (PTM)\nLa Plataforma VP rebutja totalment la prossecució dels tràmits per a l’aprovació del PTM perquè afecta l’Alt Penedès i el Garraf, que hauran de comptar amb un Pla Territorial propi per al Penedès. Aquest Pla, a més, atempta contra Pla Director de l’Alt Penedès i pot representar danys irreparables al nostre territori.\n8 – Les al·legacions al PTM\nLa Plataforma invita els ciutadans, entitats, i ajuntaments que cursin les al·legacions contra el PTM. El termini de presentació per als dos primers sectors acaba el 24 de juliol (consulteu a www.vegueriapenedes.cat), Cal una resposta el més àmplia possible que utilitzi tots els recursos legals per a oposar-s’hi i defensar la integritat del nostre territori.\n9 - Agraïments i desig d’entesa\nLa Plataforma VP agraeix als grups favorables a l’Àmbit el seu suport. I espera que la connexió amb les forces polítiques doni fruits concrets i tangibles, en favor del Penedès, sobretot quan s’elabori al nostre Pla Territorial.\nPublicat per Plataforma per una Vegueria pròpia a diumenge, de juliol 12, 2009 Cap comentari:\nEtiquetes de comentaris: ambit, penedes, vegueria\nSí al Penedès, Al.lega Contra el Pla Metropolità\nCliqueu a la imatge i trobareu la informació i les al.legacions preparades per signar i presentar.\nRecentment s'ha aprovat el Pla Territorial Metropolità, que inclou l'Alt Penedès i el Garraf, el qual està en període d'exposició pública per fer-hi al.legacions fins el dia 23 de juliol de 2009.\nCom sabeu, tenim aprovat l'Àmbit de Planificació Funcional del Penedès per les comarques del nostre territori, Alt Penedès, Anoia, Baix Penedès i Garraf, al qual li correspon desenvolupar el seu propi Pla Territorial, el seu desenvolupament del qual el govern està retardant.\nEl resultat, és que mentrestant, el nostre territori no es planifica de manera unitària, quedant repartit entre tres àmbits i/o plans territorials diferents (el metropolità de Barcelona per l'Alt Penedès i Garraf, el metropolità de Tarragona pel Baix Penedès i el de les Comarques Centrals per l'Anoia).\nSí al Penedès, Oposa't al Pla Metropolità, Fes la teva Al.legació !!!!\nPublicat per Plataforma per una Vegueria pròpia a dimarts, de juliol 07, 2009 Cap comentari:\nIgualada i la Vegueria Penedès\nEn el ple del dimarts dia 16 de juny de 2009, l’Ajuntament d’Igualada va optar per una majoria d’11 vots a 10 en favor de la Vegueria Penedès. Així es tornava a la situació anterior al ple de maig en què es revocava l’acord vigent en favor de la Vegueria.\nCal recordar que en el ple de maig es va voler aturar, per part del grup d’Entesa, el que considerava una maniobra de CiU per a adscriure l’Anoia, ni que fos indirectament, a l’Àmbit de les Comarques Centrals. En la moció presentada per CiU es reclamaven per a Igualada les delegacions dels serveis que la Generalitat va traslladant a moltes ciutats catalanes a través dels set àmbits de planificació, com per exemple a Vic i a Manresa. El vot de qualitat de l’alcalde va fer decidir-se per la Regió I, o Barcelona.\nEn el darrer ple de juny, però, va quedar clara la posició dels grups partidaris de la Vegueria Penedès (CiU, ERC i PP). Pel que fa a l’Entesa, tot i la seva negativa i la poca claredat dels termes amb què va ser exposada, pensem que es va deixar entendre que hi ha marge per a un debat més intens i concret. Altrament, ens preguntaríem per què es va repartir als regidors una proposició d’Entesa, que no es va debatre, però que Jordi Riba, tinent d’alcalde, en va fer esment. En la proposició es demanava que l’Anoia, i amb ella Igualada, no deixés d’anar unida a les comarques de l’Alt Penedès i del Garraf, més enllà de qualsevol resolució sobre les Vegueries; i que Igualada rebés, com les altres comarques, les delegacions corresponents.\nHi ha un fet clar i és el propòsit del govern de la Generalitat –encara per complir- de crear l’Àmbit Penedès per a donar resposta al mandat del Parlament. I unes coincidències: el rebuig majoritari a les Comarques Centrals; el vot favorable dels ajuntaments de l’Anoia i les associacions empresarials; el desig de mantenir els vincles amb l’Alt Penedès i el Garraf; i la reclamació d’unes delegacions de serveis per a Igualada, i consegüentment per a les altres comarques. I el fet bàsic de l’acord del ple a l’adhesió a la Vegueria Penedès, que hauria de comportar accions en favor.\nPerò tenim al davant el Pla Territorial Metropolità (PTM). D’aplicar-se, deixaria l’Alt Penedès i el Garraf encara més supeditades a l’expansió de l’Àrea Metropolitana, a la Regió I... En què pot afectar, això, a l’Anoia? Amb quin Alt Penedès i amb quin Garraf vol, doncs, unir-se? En aquest sentit, la Plataforma per la VP, pensant en l’Àmbit, ha redactat unes al·legacions en contra el PTM, que proposa als ajuntaments, als ciutadans i a les entitats.\nUn debat en clau de comarca i ciutat, que partís dels elements coincidents i la possible –per a mi, certa- amenaça del PTM, promouria una desitjada unanimitat, si més no en els punts bàsics, dins del Consistori. Els termes del debat del passat ple serien més realistes i per això positius i reconciliadors.\nVist des dels rengles del públic assistent al ple i des de la Plataforma, a la qual pertanyo, penso que l’interès de l’Anoia per estar lligada a l’Alt Penedès i al Garraf i de mirar cap al mar (sense excloure el Baix Penedès) l’hauria de portar a intensificar relacions i demandes junt amb aquestes comarques. El fet de comptar amb un àmbit o Vegueria que els donés veu i vot i les salvés de ser un apèndix al servei del més poderós, donaria més força a les vinculacions, més pes al legítim protagonisme de les quatre capitals i un servei més eficaç als ciutadans, que comptat i debatut, són el tema central de la discussió.\nAutor: Josep Faura - Plataforma Vegueria Penedès\nPublicat per Plataforma per una Vegueria pròpia a divendres, de juliol 03, 2009 Cap comentari:\nLa PVP no confia en el govern de la Generalitat, p...\nResum Calendari 1983/2010 (comunicat 135-II, 14.07...\nÀmbit Penedès: s'han donat unes Dates... (comunica...


Les errades més comuns quan fem... Paschimottanasana\nEn aquesta important postura de ioga, un potent doblegament endavant, és molt important la postura de "sortida".\nÉs important prendre's el temps necessari i preparar-se bé per a no fer aquestes errades.\n1. mantenir els peus separats i relaxats fent que les cames quedin mal alineades.\n2. flexionar els cos a nivell de la columna vertebral (en lloc des dels malucs) provocant una excessiva compressió dels discs intervertebrals.\n3. intentar baixar el cap en direcció els genolls en lloc de mantenir-lo alineat amb la columna.


Generositat - EbreDigital.cat\nMàrius Pont Fandos2021-07-21T13:44:02+02:0021 de juliol de 2021|Firmes ebredigital.cat|GENEROSITAT|\nEstos dies estic llegint el llibre Paraules d’Arcadi, en què Arcadi Oliveres de manera quasi pòstuma ens fa un llegat sobre “què hem après del món i com podem actuar”. Un resum imprescindible de la seua sàvia i compromesa visió sobre la societat i el planeta on vivim. I com he tingut ocasió d’escoltar personalment diverses vegades de la seua boca (Arcadi sempre estava disposat a acudir generosament allí on se’l demanava o ell creia que hi podia aportar una mirada il·luminadora), no es queda al terreny de les sàvies anàlisis, sinó que entra al terreny de les lúcides propostes d’acció. Anàlisi i acció inajornables en les circumstàncies dramàtiques que estem vivint: “Aquesta pandèmia és un avís del planeta perquè canviem el nostre model econòmic: hem de viure amb menys”, diu. Potser l’última oportunitat que tenim d’enfocar les coses d’una altra manera. Perquè quan Arcadi parla de “viure amb menys” no es referix a les persones que ja viuen amb ben poc, sinó al fet que hem de ser globalment més austers i sostenibles, que hem de mirar per les persones i pel planeta, la nostra llar. Així entén ell l’economia, així expressa el compromís a través de l’economia, la solidaritat personal i global a través d’una economia realment ben aplicada i útil per a tothom.\nArcadi Oliveres ens deixava el 6 d’abril, sense deixar-nos del tot. Dic “sense deixar-nos del tot” perquè prou va quedar palès que la seua visió del món, els seus escrits, el seu caliu humà, el seu exemple i tantes coses que va significar ens acompanyaran per molt de temps. Personalment, arran d’este comiat tan especial, no he pogut deixar de pensar en unes altres dos persones igualment reconegudes i admirades per la seua implicació en la denúncia de les injustícies socials i el seu generós compromís personal envers col·lectius i individus desafavorits, les quals també ens han deixat, sense deixar-nos del tot, durant els darrers singularíssims mesos de pandèmia: Pere Casaldàliga, el 8 d’agost, i Manel Pousa, el pare Manel, el 9 de setembre.\nPere Casaldàliga va marxar el 1968, amb 40 anys, a l’estat brasiler de Mato Grosso, on es va fer voluntàriament pobre entre els pobres, i com a bisbe de Sao Félix do Araguaia va oferir-se al servei d’una comunitat oprimida pels abusos dels terratinents, per l’analfabetisme, per l’absència dels serveis més essencials i per la marginació més absoluta. Des del compromís generós amb la seua gent, va ser un dels impulsors de la teologia de l’alliberament com a marc per a la defensa i la promoció de les persones més desafavorides. Les seues paraules, els seus escrits i els seus actes denuncien a uns i porten esperança als altres. Potser per això va ser amenaçat moltes vegades de mort.\nManel Pousa va fer de la missió sacerdotal una dedicació amorosa permanent a les persones de la conurbació barcelonina, principalment a Nou Barris, amb un veritable treball comunitari i una atenció especial a la reinserció de les persones que han complit penes de presó. La Fundació Pare Manel, impulsada per ell mateix, dona suport a infants, jóvens i famílies en situació de vulnerabilitat, i ha sigut capaç d’aglutinar multitud d’artistes en cada festival realitzat per a aconseguir fons. El pare Manel ha posat en evidència que la pobresa existix en el nostre entorn més immediat i que, a banda de treballar incansablement per fer una societat millor, cal auxiliar cada dia a qui més ho necessita.\nArcadi, Pere i Manel, diverses maneres de rebel·lar-se davant les injustícies del nostre món i de treballar per a transformar-lo des del compromís diari, des de la generositat. Generositat fonamentada en el compromís i impregnada d’esperança, malgrat que això supose sovint remar contracorrent. Esperit crític, coherència, anhel de justícia, compromís, amor, treball per la pau, esperança… són paraules que poden sonar buides en boca de segons qui, però que es fan carn, transmeten vida i ens interpel·len quan contemplem persones com ells. I al nostre voltant, de persones com ells, sortosament, n’hi ha moltes més de les que ens pensem.\nNo puc evitar de recordar amb un punt de tristor que tots tres, que han mirat de fer vida el missatge de Jesús de Natzaret, han tingut les seues divergències amb certs estaments oficials de l’Església. Això, que malauradament no és novetat, posa més en evidència la incoherència d’aquells que prediquen unes coses i les seues accions en manifesten unes altres. “Pels seus actes els coneixereu”: jo em quedo amb qui des de dins o des de fora de la institució eclesial, en qualsevol àmbit, fa de la seua vida un compromís coherent i constant perquè el món siga més just i per estar amorosament al costat de les persones del seu voltant. Un compromís de generositat, en definitiva.


Comprar Lapola 2016 a Uvinum\n17,50€ + 7,54€ Enviament (3 - 5 díes)\nNOTA DE TAST DE Lapola 2016: - Vista: groc palla, reflexos daurats. - Nas: aromes complexos i delicats, fruita blanca i groga, flors blanques i herba fresca, notes minerals i de rebosteria amb fons cítric - Boca: entrada intensa i voluminosa, recorregut dens i untós, acidesa excepcional i final llarg i persistent. DENOMINACIÓ D'ORIGEN: Ribeira Sacra. RAÏM: Godello, Albariño, D. Blanca i altres varietats. ENVELLIMENT: sobre les seves mares durant 15 mesos, en grans barrils durant 8 mesos i 7 mesos en bótes de roure francès un 40% i la resta en bótes de roure austríac i alemany. MARIDATGE: peixos, pop i cloïsses al vapor.\nDiuen que en la varietat està el gust, la veritat és que, en la varietat hi ha un alt component de creativitat que li dóna gust a la vida, desperta els sentits i la fa interessant. Lapola 2016 un vi blanc de la Denominació d'Origen Ribeira Sacra, elaborat en els cellers de Domini do Bibei a partir d'una complexa barreja de vinyes velles i noves, que afavoreixen la varietat negra i blanca enfront del monocultiu imperant, donen com a resultat un vi blanc curiós, complex de final llarg i persistent, mostra de la qualitat de Domini do Bibei. Lapola 2016 un bell vi blanc de to groc brillant, d'intens aroma cítric amb marcades notes florals. Al paladar fresc i elegant amb equilibrada acidesa, el fan la perfecta companyia per a peixos, pops i cloïsses al vapor. Lapola 2016 un vi interessant, intens amb volum que li dóna ritme a la vida.\n2015,\t2014,\t2013,\t2012,\t2011,\t2010,\t2009,\t2007 i\t2006\t-\tAfegeix un altre\nSi et va agradar Lapola 2016, també pots gaudir de ...\nLapola 2016 (Godello, Albariño i Doña Blanca)\nNOTA DE TAST DE Lapola 2016:\n- Nas: aromes complexos i delicats, fruita blanca i groga, flors blanques i herba fresca, notes minerals i de rebosteria amb fons cítric\n- Boca: entrada intensa i voluminosa, recorregut dens i untós, acidesa excepcional i final llarg i persistent.\nRAÏM: Godello, Albariño, D. Blanca i altres varietats.\nENVELLIMENT: sobre les seves mares durant 15 mesos, en grans barrils durant 8 mesos i 7 mesos en bótes de roure francès un 40% i la resta en bótes de roure austríac i alemany.\nMARIDATGE: peixos, pop i cloïsses al vapor.\nOpinions sobre Lapola 2014\nCerques relacionades sobre Lapola 2016\nSi vols comprar Lapola 2016, a Uvinum trobaràs els millors preus de Vi blanc Ribeira Sacra.


dimecres, 30 d'octubre de 2013 06:00\n“Pez en Raya” fa esclatar les rialles de l’Espai Maragall\nAquest duet còmic, que visitava la nostra ciutat per quarta vegada, va presentar divendres l’espectacle “Llorar por Llorar”\nL’Espai Maragall de Gavà va acollir, aquest divendres, la representació de “Llorar por Llorar”, un espectacle d'humor absurd a càrrec de la companyia “Pez en Raya”. Cristina Medina i Joan Estrader, amb el seu peculiar estil marca de la casa, i amb el seu llenguatge boig i absurd, van provocar en l'espectador riallades inevitables a través del programa de «Ràdio Misteri», la ràdio que et fica el misteri en les venes i transporta la teva ment on mai havies estat.\n“Pez en Raya”. porta realitzant des del seu naixement a Sevilla l'any 1997 un treball de recerca de noves formes de sorprendre a l'espectador per provocar la riallada inevitable que produeix un bon acudit. Un llenguatge boig i l'absurd més cuidat són les bases d'aquesta companyia «cataluza» que ha girat amb les seves obres per mig món.\nDarrera actualització de dimarts, 29 d'octubre de 2013 12:02


Dos dels tres acusats pels atemptats de Catalunya neguen els fets d'acusació i només responen al seu advocat\nActualitzat 10/11/2020 13:36 CET\nDriss Oukabir nega els contactes amb l'imam de Ripoll i Saïd Ben Iazza diu que no coneixia les intencions d'atemptar dels seus "clients"\nDos dels tres acusats de pertànyer a la cèl·lula gihadista que va atemptar a Catalunya el 17 d'agost del 2017 i que va deixar 16 morts i centenars de ferits a Barcelona i Cambrils (Tarragona) s'han negat a respondre les preguntes de la Fiscalia i no han reconegut els fets pels quals els demanen fins a 36 anys de presó.\nDesprés de la declaració de Mohamed Houli Chemlal --que s'ha acollit al seu dret de no declarar, però ha dit que es ratifica en tot el que ha dit durant la instrucció i que "se'n penedeix"--, ha estat el torn de Driss Oukabir i Saïd Ben Iazza, que només han respost a les preguntes de les seves defenses des d'un habitacle de vidre. Així ho ha manifestat Oukabir després de la primera pregunta del fiscal Miguel Ángel Carballo.\nAixí, en resposta al seu advocat Luis Álvarez Collado --que ha aconseguit que el canviessin de lloc després de queixar-se quan ha començat el judici que renunciaria a la defensa si el mantenien assegut darrere les acusacions--, ha afirmat que no era una persona "ni religiosa ni practicant".\nEn aquest sentit, ha negat cap relació amb l'imam de Ripoll (Barcelona) Abdelbaki es-Satty, considerat el líder de la cèl·lula gihadista que va atemptar l'agost del 2017 i que va morir en l'explosió d'un habitatge a Alcanar (Tarragona) on es preparaven els explosius per atacar.\n"SORTIR DE FESTA, CONSUMIR DROGUES I ANAR AMB NOIES DE COMPANYIA"\n"No he estat mai a Alcanar, ni sabia de l'existència d'Alcanar ni res d'això", ha dit. "No anava a la mesquita. La meva vida era la d'aquí, sortir de festa, consumia drogues, cocaïna, haixix, anar amb noies de companyia", ha afegit, i ha assenyalat que ni tan sols tenia gel·laba.\nPer continuar negant els fets d'acusació que exposa la Fiscalia en l'escrit provisional de qualificació, Driss Oukabir ha dit que tenia una relació "normal" amb el seu germà Moussa, un dels membres de la cèl·lula terrorista que els Mossos d'Esquadra van abatre el dia dels atemptats, però que els darrers mesos "no el va veure gaire".\nA Oukabir, per a qui la Fiscalia sol·licita 36 anys de presó per pertinença a organització terrorista, tinença, dipòsit i fabricació d'explosius, i conspiració per cometre estralls terroristes, se'l relaciona amb el lloguer de la furgoneta que després es va utilitzar per a l'atropellament a la Rambla de Barcelona.\nSobre aquest fet, ha assenyalat que va llogar el vehicle perquè el seu germà, Mohamed Hichamy i Younes Abouyaaqoub --també abatuts el dia dels atemptats-- li van dir que era per fer una mudança, perquè no eren majors d'edat.\nAixí, s'ha desmarcat de la tesi de la Fiscalia, que en el seu escrit d'acusació situa Driss Oukabir "plenament assentat" en la cèl·lula terrorista en la qual es va integrar "a mitjan 2017". A més, subratlla que estava "aïllat del seu entorn habitual i disposat a acomplir les seves finalitats", la qual cosa es demostra amb la seva participació en el "trasllat de substàncies explosives" des de l'habitatge de l'imam fins a Alcanar (Tarragona) i amb el lloguer de furgonetes.\nEN "XOC" QUAN ES VA ASSABENTAR DELS ATEMPTATS\nQuan el seu advocat li ha preguntat si el seu viatge al Marroc tenia relació amb la seva radicalització, Oukabir, que ha dit que va estar en "xoc" quan es va assabentar dels atemptats, ha negat aquest extrem i ha explicat que se'n va anar per "desconnectar" perquè tenia una ordre d'allunyament de la seva parella després d'"una discussió molt forta".\nLa declaració del tercer acusat, Saïd Ben Iazza, ha estat més breu, perquè només ha declarat que coneix els membres de la cèl·lula gihadista perquè eren "clients" de la seva botiga, però que no li van comentar mai les seves intencions d'atemptar a Barcelona.\nA més, ha negat tenir cap contacte amb l'imam Abdelbaki es-Satty ni amb Alcanar. Sobre per què va deixar a Younes Abouyaaqoub una furgoneta que era propietat del seu oncle, ha explicat que li van comentar que volien "transportar productes de neteja".\nLa Fiscalia demana per a Saïd Ben Iazza --que va ser arrestat a Castelló un mes després dels atemptats-- 8 anys per col·laboració amb la cèl·lula per deixar el vehicle "sabent que s'utilitzaria per adquirir i transportar productes químics", i també per deixar la seva documentació personal per ocultar la veritable identitat del comprador dels productes químics i ajudar la cèl·lula gihadista a materialitzar "les seves finalitats si aconseguia els precursors necessaris per elaborar substàncies explosives".


Cronologia de l’ensenyament del català i en català/2. Els anys del franquisme. La lenta represa del català | El pols de la llengua als Països Catalans\nJoan Triadú (1921-2010) fou professor i director de la Institució Cultural del CICF\nFinal dels 40 i dècada dels 50. Incorporació de l’ensenyament del català en algunes escoles de forma clandestina. Classes de català i en català a la Institució Cultural del CICF (Centre d’Influència Catòlica Femenina), creada el 1950.\nUna llarga postguerra. S’expandí molt a poc a poc per tot Catalunya un moviment de renovació pedagògica, suma de la tradició escolar catalana, el moviment catòlic català i liberal, i el desenvolupament dels partits oposats al règim. Formaren part d’aquest moviment les escoles Virtèlia, Nausica i Betània (1941), Andersen (1946), de la Molina (1950), Laietània (1953), Sant Gregori (1955), Talitha (1956), Santa Anna, Costa i Llobera (1953), Thau (1963) i Ton i Guida (1963).\nLa Comissió Delegada d’Ensenyament, que el 1968 es transformà en la DEC, neix quan Òmnium Cultural és a punt de ser clausurada (1963-1967)\nDècada dels 60. Sorgeixen iniciatives organitzades per superar la depauperació i l’alienació en què es trobava l’escola catalana. Tot i que amb enfocaments diferents, Òmnium Cultural, amb la Comissió Delegada d’Ensenyament (1962) transformada posteriorment en Delegació d’Ensenyament de Català (1968), i l’Escola de Mestres Rosa Sensat (1965) varen significar una fita molt important per a la recuperació d’una educació arrelada al país. Ambdues entitats tenien dos objectius comuns:\n1. Els alumnes no havien de ser separats a l’educació per raons de llengua.\n2. Tots els infants havien d’assolir el coneixement del català i del castellà en acabar els estudis obligatoris.\nEscola d’estiu de 1968, organitzada per l’Escola de Mestres Rosa Sensat, l’ànima de la qual fou Marta Mata (1926-2006)\nPel que fa a la llengua, l’Escola de Mestres Rosa Sensat proposa un bilingüisme escolar: cada infant ha de ser educat i ensenyat en la seva llengua familiar i a la mateixa classe. De fet, era una continuïtat amb el que s’havia establert en temps de la República.\nExamen per a futurs mestres de català. El mateix 1961 es crea, mitjançant un acord entre Òmnium i la Secció Filològica de l’Institut d’Estudis Catalans, la Junta Assessora per als Estudis de Català (JAEC), per tal d’avaluar els futurs professors de llengua mitjançant exàmens i el lliurament dels corresponents certificats, que s’expediren per a dos graus: elemental i mitjà. Al cap tan sols de dos anys d’existència, la JAEC havia diplomat setanta-set professors, que van exercir per tot el Principat.\nEn canvi, la DEC d’Òmnium Cultural presentava una proposta diferenciada: l’escola catalana havia de ser en llengua i continguts catalans per a tots els alumnes, independentment de la llengua familiar.\n1969. Aprofitant l’Any Fabra (celebrat el 1968), es fa la campanya “Català a l’escola”, organitzada per Òmnium Cultural. S’engega coincidint amb la discussió del projecte de Ley General de Educación –aprovada el 1970– i té com a objectiu incloure l’ensenyament de la llengua catalana als centres\ndocents públics i privats de tot el territori català.\n1970. Tot i l’èxit de la campanya, la Ley General de Educación (LGE) no va recollir les reclamacions de Català a l’escola. La nova normativa va obrir, però,un període de tolerància, amb l’article 1.3 que parla de la incorporación de las peculiaridades regionales i del cultivo de las lenguas nativas. Així, va acabar amb la prohibició total de l’ensenyament del català a les escoles que imposaven les lleis vigents.\nJoaquim Arenas, primer des de la societat civil i després des de l’Administració catalana (1978-2003), on fou cap del Servei d’Ensenyament del Català, ha estat un dels principals impulsors d’un model d’escola en què el català és la llengua vehicular per a tothom, amb l’aplicació de la immersió lingüística on calia.\n1972. El nombre de classes de català anava creixent. Maria Lluïsa Coromines i Joaquim Arenas aplicarien un pla experimental a Santa Coloma de Gramenet, que va assolir la fita, el primer any, de 4.500 alumnes. Gràcies a les classes d’Òmnium Cultural, a tot el Principat eren més de 10.000 els alumnes que aprenien la llengua.\nPortada del Cavall Fort 185 (any 1970), que reprodueix un cartell que Cesc havia fet per a la campanya Català a l’escola\nCurs 1975-1976. El curs en què mor el dictador, la DEC va fer classes de català a 360 escoles, de més de 22 poblacions, amb una participació de 95.904 alumnes, 456 professors i un cost anual de 41.203.000 pessetes d’aleshores, que subvencionaven Òmnium Cultural –un 59% del total–, els ajuntaments –un 32%–, les escoles, alumnes i pares –un 7%– i altres entitats –un 1%.\n21 de novembre de 2014 Principat de Catalunya, Sociolingüística a l'aulapmayans\n← Cronologia de l’ensenyament del català i en català/1. Un camí llarg i complicat\tLa introducció del català a l’escola de l’Alguer: una història interrompuda →


40.930: el nombre definitiu de voluntaris per al 9-N\nEl Barcelonès, amb 9.473, és la comarca amb més voluntaris. Hi ha nou comarques que n'han registrat més de mil\n2 min. Barcelona 28/10/2014 21:05\n651x366 La vicepresidenta Ortega, al costat de les urnes i les paperetes del 9-N / CÈLIA ATSET La vicepresidenta Ortega, al costat de les urnes i les paperetes del 9-N / CÈLIA ATSET\nLa Generalitat ha informat avui que el nombre definitiu de voluntaris per al 9-N és de 40.930 persones. És una xifra que dobla la demanda inicial de 20.000 persones, requerides per exercir diverses tasques, que se'ls assignaran en els pròxims dies. La majoria, 21.316, pertanyen a l'àrea territorial de Barcelona. 4.170 estan vinculades a centres docents d'arreu del país.\nLa xifra total sorgeix una vegada depurades, per evitar duplicitats, les dades de les 38.706 inscripcions recollides fins dilluns per internet més la suma del personal de centres docents (4.170) i els que es van apuntar a les delegacions territorials de la Generalitat (684).\nLa Generalitat va obrir el passat dia 17 un termini d'inscripció per a persones, funcionàries o no, que volguessin participar en l'organització del procés participatiu efectuant tasques com ordenar possibles cues de gent als punts de votació, introduir dades a l'ordinador per crear el registre de participants, formar part de les meses de votació o participar en el recompte.\nEl personal voluntari, que és el doble de l'esperat inicialment pel Govern, podrà exercir, entre d'altres, les funcions de president, gestor, coordinador o suplent de la mesa de votació.\nAquesta és la distribució, per territoris, dels més de 40.000 voluntaris:\nAlt Pirineu i Aran: 757\nCamp de Tarragona: 2.826\nCatalunya Central: 3.489\nTerres de l'Ebre: 865\nEls voluntaris, per comarques (les 10 amb més voluntaris):\nVallès Occidental: 3.864\nBaix Llobregat: 2.166\nVallès Oriental: 2.013\nBaix Camp: 969\nEn aquest document podeu comprovar la distribució dels voluntaris, comarca a comarca.\nEls voluntaris del 9N, per comarca\nEl procés del 9-N tanca la inscripció de voluntaris amb el doble dels que requeria


35 anys després...\nAixò d'Internet és l'òstia!\nVaig enviar un correu amb l'enllaç al meu escrit del passat 1 de juny, a l'Agrupació Científico-excursionista de Mataró... i dues setmanes més tard rebo aquesta imatge que em permeto penjar, tot agraïnt-li al company Josep M Tomas.\nJa podeu veure el resultat! Aquesta és una altra imatge, més gràfica, del que va succeir.\nSi mireu les cares, tots estem somrient, malgrat que a la meva s'hi pot veure la expresió del neguit i del dolor.\nM'ha emocionat veure'm en aquesta foto, de la que en desconeixia la seva existència; gràcies company!\nEspero poder retrobar-me amb aquests companys i celebrar-ho, és una cosa que va quedar pendent!\nPublicat per ric@rd a 16:36:00 Cap comentari: Enllaços a aquest missatge\n"els diners són uns fems magnífics com adob,\nlo dolent és que molts els prenen per collita"\nJa fa temps, en un racó d’una de les pàgines del diari el País, hi vaig veure un acudit signat pe en Roman 05 ©, fent referència a quelcom que tenia la seva conya si no ens imaginàvem el que havia d’arribar, que no ens ho imaginàvem!\nVaig tenir l’encert de retallar-lo i guardar-lo; i ara fa dos anys el vaig enganxar a la meva agenda, en recordar on era i estant en situació “d’hipotecat”, vaig voler donar-li una certa rellevància.\nCom sia que la situació de crisi econòmica està desfermada i per molt que ens vulguin vendre un altra cosa, aquest cop crec que en tenim per temps, anys! diria jo.\nRecupero doncs l’acudit, macabre, en tot cas, per tal de compartir-ho amb vosaltres i desdramatitzar una mica la situació.\nSi més no, espero que en arribar a la meva jubilació, pugui alliberar-me definitivament del llast de la hipoteca, i poder gaudir del temps lliure amb un mínim de dignitat econòmica, i assolir allò que tant he desitjat... temps lliure per realitzar els meus somnis, i perquè no, tornar a estudiar a la facultat.\nPublicat per ric@rd a 16:17:00 1 comentari: Enllaços a aquest missatge\nmalgrat el que pot semblar, entorn, llum, companys...\nno va poder ser;\nmassa tard per anar-hi a "peu",\ni massa d'hora per fer-ho amb raquetes;\nla jornada però, va quedar registrada a la retina, i a la ment,\ncom una de les més enriquidores de les que he realitzat;\ntan sols heu d'anar a veure, en aquest mateix bloc,\nl'escrit del 31 d'agost del 2008.\nPublicat per ric@rd a 11:02:00 Cap comentari: Enllaços a aquest missatge\n"tal dia com avui..."\n... ara fa 35 anys!\nDe bon matí, i després de dormir a la cova, l'Enric i jo ens dirigim a fer la via CADE, als Terradets.\n1a tirada, la faig de primer de corda, la 2a, l'Enric, la 3a la torno a fer jo, pel recorregut ja hem adelantat tres cordades... anaven lents i nosaltres molt be. La 4a, en lloc de fer-la ell, quedem que la faig jo i ell farà de primer la del "dau"...\nDestí? sort? mai ho sabré! però va marcar la resta de la meva vida.\nEren poc més de 2/4 de nou, per evitar les cordes de la cordada del davant, vaig passar més amunt que ells, un cop pasada la gran sabina i en superar un pas de costat, s'arrenca un bloc i... em trobo 40 metres més a vall, penjant de les cordes; d'esquena a lapared, mirant el que m'envoltava, amb una perplexitat dins meu que no m'acabava.\nPel meu davant passen ràpid, molt ràpid les imatges: primer la sabina, intentant d'agafar-m'hi, hi va anar de ben poc; seguidament, vaig veure passar amunt l'Enric i els altres escaladors que eren a la reunió; desprès... rés!\nVaig tenir sort que l'Enric va poder aguantar la sotragada; sino, ara seriem tots dos, 200 metres avall estavellats a la via del tren, o encara pitjor: al riu.\nEscolto els crits: "obelix", "obelix"... responc de manera automàtica: no m'he fet res, ara pujo!\nI ara sí, ara sí que me n'adono del que ha passat, no puc possar cap del dos peus a la paret.\nA l'esquerra tinc la sensació de tenir un flam en lloc de cama; el dret, tot i fer-me mal, m'hi puc recolzar una mica, impossible però fer rés per mi mateix.\nDesprés vindran totes les maniobres de corda per sortir de la paret, poder-me dur fins al cotxe d'uns companys i d'allí a l'hospital de Tremp.\nRadiografies, reducció del desllorigament del turmell esquerra, enguixat de les dues cames...\nVull agrair a les monges que em van atendre i al dr. Pasqual que va fer una bona feina.\nara, 35 anys desprès, segueixo pensant que aquell dia vaig tornar a nèixer, és com una segona oportunitat que em va donar la vida.\nEl meu àngel de la guarda es va guanyar les "ales"; gràcies!\nPublicat per ric@rd a 13:26:00 4 comentaris: Enllaços a aquest missatge


Fòrums al TwinSpace |Etwinning |\nFòrums al TwinSpace\nHome » Fòrums al TwinSpace\nEl fòrum és una eina molt útil i fàcil d’utilitzar que afavoreix la interacció i la col·laboració entre els socis, entre els docents i entre els alumnes.\n1.- Accedeix al TwinSpace del projecte. Fes clic en la secció Fòrum del menú superior. Observa el cercle groc amb el signe d’interrogació i clica-hi, es desplega un text informatiu:\nEls fòrums els poden veure únicament els membres d’aquest TwinSpace.\nEls membres amb perfil de “administrador” (docents i alumnes) poden crear debats i converses.\nTots els membres del TS poden publicar als fòrums i a les converses.\n2.- Apareix aquesta finestra:\n3.- Clica a Obrir un debat:\nApareixerà aquesta finestra; posa-hi un nom i una breu descripció i fes clic a Enviar:\nEl debat s’identifica així:\nObserva que a la part inferior del títol del debat, hi ha un llapisset i una icona de paperera. Si fas clic al llapisset, et permet modificar el títol i la descripció del debat creat. Si fas clic a la paperera, el sistema et pregunta si vols arxivar el fòrum o no. El fòrum es pot arxivar, però no es pot esborrar (fer desaparèixer de la plataforma).\n4.-Una vegada creat el debat, el pas següent és obrir una conversa. Fes clic al títol del debat “La revolució russa”. Apareixerà aquesta finestra. Clica a Obrir una conversa.\nApareix llavors un quadre en el qual cal introduir el títol de la conversa i el text que vulguis. Disposa d’un menú d’edició i també la possibilitat d’incloure-hi enllaços, documents, imatges i vídeos.\nEn fer clic a Enviar, ja apareix la conversa, en la qual encara no hi ha intervencions.\nPer participar en els fòrums, n’hi ha prou a fer clic al títol de la conversa i afegir la intervenció de l’usuari.\nEn la pàgina principal d’aquest debat es veurà així:\nUna vegada que un usuari ha posat un missatge en el fòrum, sobre aquest missatge es poden executar aquestes accions per interactuar: Respondre, citar, modificar i esborrar.\nSi respons a un missatge, cada resposta va apareixent sota l’anterior. L’última resposta és a sota de tot.\nSi cites una de les respostes donades, el missatge es copiarà literalment sobre l’editor i podràs contestar o fer comentaris sobre aquesta intervenció en concret i escriure el teu text a continuació. S’entendrà que les teves paraules es refereixen a aquesta informació en concret.\nEn fer clic a Enviar, la cita queda al final de la conversa.\nSi fas clic a Modificar, s’obre l’editor de text i et permet canviar el contingut, p. ex. aquí a la imatge hem afegit una altra imatge.\nSi fas clic a Modificar, s’obre l’editor de text i et permet canviar el contingut, p. ex. aquí hi hem afegit una altra imatge.\nSi cliques a Esborrar,\nel sistema et pregunta si vols eliminar el missatge,\nSi dius que Sí, el missatge desapareix. Atenció! Una vegada esborrat, no es pot recuperar.\nCada debat pot tenir un o més fils de conversa compostos per missatges i respostes.\nLa pàgina d’inici de la secció mostra les últimes converses en les quals hi hagi hagut activitat, així com les últimes intervencions de l’usuari.\nEls debats oberts en pàgines d’activitats concretes es mostren com a fils de la secció de debats de pàgines.\nTambé és possible subscriure’s a les converses de manera individual. D’aquesta manera, si un usuari intervé, els qui estiguin subscrits a aquesta conversa rebran una notificació.\nSempre pots modificar el fòrum o fins i tot arxivar-lo i tornar a activar-lo quan ho creguis convenient. Per arxivar un fòrum, fes clic en aquest enllaç: Com arxivar un fòrum i com extreure’l.\nEls fòrums s’arxiven en aquest espai assenyalat amb el rectangle en vermell.\nEls debats es poden ordenar segons l’interès dels socis.\nEn posar una marca a Ordenar, a sota de cada debat apareix aquest símbol de creu a la dreta de la paperera.\nClica a la creu i arrossega amb el ratolí cada debat fins a la posició on vulguis situar-lo; el conjunt de debats quedarà, p. ex., així:


Webinars CEC - Centre Excursionista de Catalunya\nWebinars per a descarregar\nDescobrint la geologia Montserratina\nUna mirada al present per entendre el passat\nPonent: Dr. Dídac Navarro Ciurana: Doctor en Ciències Geològiques. Investigador post-doctoral al grup MAiMA de la Universitat de Barcelona. Professor associat en el Departament de Geologia de la Universitat Autònoma de Barcelona.\nDirigit a: tothom.\nDescripció: Vols saber com es va formar la muntanya de Montserrat? A través del Geowebminar s’explicarà de forma senzilla, didàctica i entenedora el procés geològic que va començar fa més de 55 milions d’anys i que ha donat forma al massís de Montserrat.\nDescobrint els recursos minerals de Catalunya\nUn patrimoni geològic únic\nDescripció: Amb aquest geo-webinar descobrireu alguns dels processos geològics més importants que han permès la concentració anòmala de minerals d’interès econòmic a Catalunya, sent molts d’ells explotats des de l’antiguitat gràcies a la seva rica presència al sòl del territori.\nEl Parc Natural de Collserola a Barcelona\nUn indret geològic poc conegut\nDescripció: Aquest geo-webinar planteja un viatge geològic pel temps: des de fa uns 460 milions d’anys d’antiguitat fins l’actualitat, per entendre com s’ha conformat el paisatge de Collserola i Barcelona que avui dia tan bé coneixem.


T/QO – La més grossa!! | card.cat\nDe moment, i des d’una informació generalitzada, ningú no ha mostrat cara en relació a les decisions preses. Un núvol eteri rere un nom.\nCert és que a la pàgina web del Govern hi surt un organigrama amb el nom del Conseller, el de la Directora General, el dels responsables del diversos serveis que afecten els llits dels torrents…però com deia aquell vell professor els organigrames tan sols atenen els interessos de qui els dibuixa, després la realitat és més complexa i depèn, fonamentalment, de variables relacionals.\nEn tot cas sembla -s’insisteix amb una aparent volguda desinformació- que és Recursos Hídrics que s’ha d’emportar el premi de premis, el més gros!, i per vàries raons:\na Desinformació. Com a rectors del “domini públic” han actuat com si els veïnats receptors de la torrentada no en féssim part d’aquest domini públic que tenen obligació de cuidar. En cas de la pressuposada absència de mala intenció, segurament els responsables (progressistes!?) no anaren a classe el dia en que s’explicava el tema “democràcia participativa”.\nb Han aconseguit posar d’acord a tots els veïnats. Cada campaneta té el seu so. Hi ha tantes opinions com capets: encimentar, fer preses, atalussar… Però en totes les converses surt el tema de les pedres que la majoria considera “gastarrer inútil” i també el ball de l’amplada aleatòria sense gaire sentit aparent, sobre tot quan passa d’ampla a estret.\nc Han fet parts i quarts a conveniència o, si més no, sense donar a conèixer els motius dels diversos pactes perquè en alguns llocs es desvia del traçat inicial i en altres no, ni tampoc perquè no s’ha respectat el curs assenyalat pel torrent.\ne I sobre tot, la més transcendent de les decisions preses, la que obligarà a alguns a tornar a beure llot en una propera torrentada: amb la “reconstrucció” i “toleràncies d’ocupació dels obligats metres de servitud” han aconseguit matar la possibilitat d’un replantejament científic que possibiliti una millor convivència entre el torrent i la comunitat.\nCom deia aquell, el que ha fet Recursos Hídrics no té nom, i per això mereix la medalla més grossa.\nTampoc es podria deixar de banda que el que sembla una “solució atropellada amb interessos electorals” no pugui respondre a un plantejament raonat, transparent i científic. En tot cas ningú s’ha molestat en explicar-ho ni als llorencins en general ni als afectats en particular\nImatge: Polls i figuera supervivents de la torrentada a la voltera de Ca sa Torta o Can Cuc. De fons el ball aleatori de les amplades del llit del torrent.\nAquest article s'ha catalogat com a Local, Opinió, Successos i s'ha etiquetat amb Torrentada. Qüestions obertes per Guillem Pont. Afegeix a les adreces d'interès l'enllaç.\n2 pensaments a “T/QO – La més grossa!!”\nantoni font el 25 de març de 2019 a les 20:40 ha dit:\nFrancisco el 26 de març de 2019 a les 9:35 ha dit:\nCompletament d,acord, les presses mai son bones , aqui s’han tudat 25 millons d,euros, que es diu aviat, i no s,ha resolt cap problema.


2015 marzoTren de llarg recorregut\nDurant el llarg i càlid estiu envio a La Vanguardia els meus articles sota el títol de «Cròniques en tinta blava«. Una mena de diari íntim on anoto totes les meves vivències en el dia a dia a peu de sorra. Ara, tot i que el període és més curt, bé podrien dir-se «Anotacions de primavera o Impulsos primaverals», per el cas és igual. No passa res significatiu perquè no surto de casa, sento la remor encrespada de les ones però des que vaig arribar divendres passat no ha cessat de ploure, cels tapats i una humitat de mil dimonis. Ahir va venir un operari a reparar l’aixeta de la banyera, degotava, va trigar cinc minuts en canviar la maleïda gometa i voila! llest. En aquest moment estic esperant la seva arribada perquè l’aixeta segueix gotejant, per a mi que no té reparació i caldrà instal·lar-ne una de nova, i tan sols té quatre anys. Et cabreja, però són infortunis que li passen a tothom. Aquest és un recinte privat, tancat i silenciós, fora del perill de mirades indiscretes i situat a pocs metres del mar en una àrea agrícola on es conreen productes d’horta i regadiu. Excessivament solitari i ben comunicat. Abunden les palmeres com en tot aquest tram de litoral. Continúa leyendo\nTres successos en les últimes hores han vingut a condicionar el meu estat d’ànim. Res important, quasi tot té solució en aquesta vida. D’una banda aquests aires primaverals que ens van alliberar de la tristesa hivernal fa una setmana, sembla que han fet marxa enrere i tornem al fred pur i dur. S’han complert cinc mesos des que vaig tenir la mala ocurrència de partir-me el menisc, amb la consegüent afectació que produeix la lesió, i el cirurgià es manté en els seus tretze, que no veu oportú agafar les eines per restablir els mecanismes de la meva pobre ròtula. És procliu a que suporti el dolor sense queixa i algun dia ja passarà el dolor. Però no sé quan. De moment coixejo i m’aferro a les baranes de les escales, cosa que no feia abans. Continúa leyendo\nSi pogués tornar a enfilar l’agulla, a rebentar el calendari fins aquell 27 de setembre tan llunyà, a mirar-me amb deteniment aquella cruïlla de camins. Si pogués donar l’esquena a tanta hipocresia acumulada, si en girar la vista pogués posar a zero el compte vides, poder dir les coses pel seu nom. Si amb una bufada pogués escombrar tanta porqueria, tanta rucada. Tant puritanisme estèril, tanta mentida que viatja en preferent. Si tornés a enfilar l’agulla passaria de llarg de tots els descosits i els trencats, només sargir les cunetes del camí triat quan cedeixin ja esparracades. Quina mala sort he tingut. Continúa leyendo\n“Cuando un amigo se va queda un espacio vacío que no lo puede llenar la llegada de otro amigo/Cuando un amigo se va se queda un árbol caído que ya no vuelve a brotar porque el viento lo ha vencido”.Alberto Cortez dedicava aquests versos a un amic de l’ànima, deia ell. És un cop dur. I és cert, l’espai buit que deixa ningú ni res el pot omplir, perquè ja res és igual. Sents la mossegada de l’abandonament, de la soledat, com si una gran ventada hagués assolat el lloc, els records s’amunteguen bloquejant la teva ment i la teva capacitat per comprendre que les coses són així i no d’una altra manera. No acabes d’entendre aquesta absència, aquesta urpada que et despulla les paraules, que marceix per sempre els verds sembrats que ja no brostaran més espigues del que un dia va ser. Continúa leyendo\nDavid Fernàndez és un tipus que em cau bé, amagat sota la seva indumentària de tio bon rotllo, és un home del carrer, gent del carrer, hi batega algú que es lliura al noble i prostituït art de la política, amb desimboltura, gosadia i entusiasme. Estem tots molt necessitats d’aire fresc i renovades idees que ens facin tornar a creure que la política no només és bona sinó necessària. Al meu parer és una persona amb alguns tics de timidesa però que quan es llança a l’arena es creix i es fa escoltar. El seu excés de senzillesa, per a mi, va en detriment dels seus nobles ideals. Vull dir que si a ell li complau vestir o passejar-se com un llenyataire d’Oregó està en tot el seu dret, com si vol anar en pilotes a un concert de reggae. Però discrepo de la seva imatge pública que és el que la majoria coneixem. Segurament en el seu decàleg de bones maneres es contempla l’ús de la informalitat per captar més acòlits. Crec que és un error, estic segur que si lluís el seu margalló més d’acord amb la tradició, tindria molta més acollida. De la mateixa manera que no estic suggerint que vesteixi d’Armani ni amb corbata, tampoc puc admetre que deambuli pel Parlament fet un veritable fàstic. És del tot reprovable. No per mi, sinó per la institució a la qual pertany i ens representa a tots, i a la què deu un respecte. I aquest respecte es refereix a l’ús d’unes samarretes suades i gastades o unes sabatilles fartes de pols, absolutament inadequades al meu entendre. Estic d’acord amb vostè, Sr. Fernàndez, en que algunes declaracions escoltades en la comissió Pujol són un epitafi i provoquen vergonya aliena, però no estic menys d’acord que fetes des de l’estrada d’una prestigiosa institució com el Parlament amb bamborres i samarreta de costellada són una clatellada al bon gust. Ja sé que formen part del guió i de la imatge popular, però no és correcte, no és correcte. Continúa leyendo


Berga esgota els cartells i convoca la gent a fer una nova trobada dimarts - Regió7 :: El Diari de la Catalunya Central\nBerga esgota els cartells i convoca la gent a fer una nova trobada dimarts\nAquest dilluns també es duran a terme diverses activitats proreferèndum a la capital berguedana\nabel gallardo soto 25.09.2017 | 08:35\nEls berguedans van deixar clar, ahir, que tenen ganes de fer campanya pel referèndum i van exhaurir tots els cartells que l'ANC va posar a disposició de la ciutadania en la Marató per la Democràcia. Unes 500 persones van assistir a l'acte que va convocar l'entitat independentista a la plaça de Sant Pere del municipi, davant de l'ajuntament.\nEl coordinador de comunicació de l'ANC a Berga, Miquel Sabata, va denunciar en un discurs «els mètodes repressius de l'estat espanyol», posant especial èmfasi en les detencions d'alts càrrecs de la Generalitat i «l'atac a la llibertat d'expressió». Tot i que molts berguedans que van anar a la plaça de Sant Pere van acabar enganxant cartells, els responsables de l'ANC a Berga han convocat la ciutadania de la capital comarcal a una enganxada de cartells massiva demà, dimarts, a les 9 del vespre.\nA la capital berguedana, avui també hi ha activitats al voltant del referèndum. A les 7 de la tarda tindrà lloc un debat moderat per la periodista Sílvia Culell al Casal Cívic amb convidats a favor del «sí» i del «no» a la independència. «La nostra finalitat és fer una campanya exposant els arguments a favor i en contra del no», comentava el responsable comarcal de l'entitat, Manel Escobet.


Catarroja reprén el cicle Dos Poetes com nosaltres - Nou Horta\nDimecres, 28 abril 2021 14:02\tEscrit per Redacció Publicat en Catarroja-VAL Vist 82 vegades\nL'Ajuntament de Catarroja a través de la regidoria de Cultura ha recuperat un dels cicles més seguits per la comunitat literària de l'Horta Sud, ‘Dos poetes com nosaltres’. La primera sessió de les 5 previstes dins del programa de 2021 ha tingut lloc aquest dimarts, amb la participació de Begonya Pozo i Sebastià Alzamora, els qui van portar un gran nombre de persones participants al Teatre Auditori de Catarroja, lloc on es desenvoluparan aquests recitals literaris fins al mes de novembre.\n“Una vegada podem realitzar actes amb públic i totes les mesures de seguretat era necessari recuperar en el calendari literari una cita tan important per a nosaltres com és ‘2 Poetes com Nosaltres’. El programa és de gran nivell i molt transversal, com hem pogut veure en el primer dels recitals amb Begonya Pozo i Sebastià Alzamora, per la qual cosa hem d'agrair l'esforç dels participants i sobretot de la direcció de la Biblioteca de Catarroja qui s'ha encarregat de confeccionar el programa”, conclou Dolors Gimeno, regidora de Cultura.\nEl programa inclou poetes de diverses parts de l'Estat i el nostre territori, així doncs trobem la representació valenciana en Vicente Gallego i Enric Sòria, el pròxim 25 de maig, Leire Bilbao, des del País Basc, el 29 de juny, Inés Fonseca de Santander i Nono García d'Andalusia, el 26 d'octubre, i per a finalitzar, Anna Gual de Catalunya i Jaume C. Pons Alorda de Balears.\nTots els recitals són, en les dates indicades, a les 19 hores en el Teatre Auditori de Catarroja amb entrada gratuïta i aforament limitat. Les persones interessades han de telefonar prèviament per a reservar localitat al 96.126.83.43.\nMés en esta categoria: « 12 joves de Catarroja formen part del nou programa Jove Oportunitat\tCs Catarroja lamenta que el govern rebutge fer fumigacions aèries contra els mosquits »


Concerts a la Marina: on bull la música | altaveu.cat\nHui volem parlar-vos de tres cites que tindran lloc a la comarca de la Marina Alta les properes dos setmanes. La primera cita musical es celebrarà hui 31 de juliol a Xaló a la Nit del Rock, que estarà protagonitzada per Itaca Band, per primera vegada a la Marina. Auxili estaran acompanyant-los, repetint per segon any. També ho faran Vadebo que continuen amb la gira Trencant els vidres i Prozak Soup, en una de les poques oportunitats per vore’ls aquest estiu.\nI si el proper 7 d’agost ja s’heu recuperat, Benidoleig acollirà el Caparrarock amb Smoking Souls, Aspencat i Zoo. La Plaça del País Valencià de la localitat marinera es tornarà a omplir de gent vinguda de tota la Marina i les comarques veïnes. La nit compta amb dos grups mariners com Aspencat i Smoking Souls, que ja han demostrat en més d’una ocasió que tenen el seu públic més proper a la butxaca.\nEl següent 14 d’agost arriba el Barsella Rock Fest a El Ràfol d’Almúnia, encapçalat per la banda de reggae Green Valley. El públic estarà molt pendent també de les noves propostes de King Kong Boy o Tardor, i també serà una bona oportunitat per Kaoba i Meteor per demostrar el que saben fer en directe. L’entrada serà totalment lliure i gratuïta.\nEl millor indie rock estatal a Xàbia\nNomés un dia després del Caparrarock (8 d’agost) a Xàbia, es celebrarà el MontgoRock, encapçalat enguany per l’argentí Ariel Rot. Al costat d’aquest extraordinari cap de cartell també estaran Arizona Baby, Los Zigarros i Sexy Zebras, exponents de la música independent estatal actual. Los Perros del Boogie, Pinka, Allerton Road i un tribut especial als internacionals AC/DC completen el cartell del festival. Els abonaments tenen un preu de 12€, i el MontgoRock comptarà amb totes les comoditats d’un gran festival.\nAquestes són algunes de les propostes marineres per a les properes setmanes. Però sembla que els concerts a la Marina floreixen sense descans. Trobes a faltar alguna més? No dubtes en comentar-ho!


Enllaçats proposa l’aprovació de mocions als ajuntaments per a l’espai de comunicació audiovisual en català - Escola Valenciana\nLa xarxa d’entitats ENLLAÇATS PER LA LLENGUA, de la qual forma part Escola Valenciana, anuncia una campanya per presentar mocions als ajuntaments a favor de la reciprocitat plena i la constitució del Consell de l’espai de comunicació en català participat per les diferents administracions del domini lingüístic.\nEnllaçats per la Llengua treballarà els propers mesos per cercar aliances amb agents polítics, socials i cívics de tots els territoris de parla catalana.\n– Assolir la plena reciprocitat de tots els canals en català.\n– Treballar per a la creació del Consell de l’espai de comunicació en català amb la participació dels governs i dels ens de comunicació públics d’arreu del domini lingüístic.\n– L’obertura immediata de la nova RTVV (Corporació Valenciana de Mitjans Audiovisuals) com a mitjà públic, plural i en valencià.\n– Proposar la coordinació, entre les diferents corporacions del territori de parla catalana, en matèria de coproduccions, traducció i doblatge.\n– Afavorir la proximitat de la informació amb el restabliment de delegacions de TV3 com la de Perpinyà, a Catalunya Nord.\nEl col·lectiu espera que la cooperació en cultura de les administracions catalana, valenciana i balear subscrita a la “Declaració de Palma” tinga efectes d’importància a l’espai de comunicació en català, i que aquests acords s’estenguen a les institucions de la resta del domini lingüístic.


´Em doldria que una conseqüència del procés fos la ruptura del PSC´ - Diari de Girona\nPLE SOBRE LA CONSULTA\n´Em doldria que una conseqüència del procés fos la ruptura del PSC´\nJosep Antoni Duran i Lleida preveu un canvi ben aviat en la presidència de la Bilateral i aposta per Ortega\nACN | BARCELONA El secretari general de CiU, Josep Antoni Duran i Lleida, ha reivindicat el PSC com un "partit clau encara que estigui en hores baixes". "Em doldria que una de les primeres conseqüències d'aquest procés fos la ruptura d'un partit tan important", ha assegurat en declaracions a TV3 en preguntar-li pel possible trencament de la disciplina de vot en el ple de dijous. Duran ha lamentat que la direcció hagi marcat el vot en contra perquè "es contradiu amb la seva inicial defensa del dret a decidir". D'altra banda, ha avisat Pere Navarro que la Bilateral no és el lloc per parlar amb l'Estat. Sobre aquest tema, preveu un canvi "ben aviat" en la presidència i ha apostat per Joana Ortega.\nDuran ha remarcat que el PSC va tenir un paper molt important per aconseguir la normalització lingüística i la pau interna a Catalunya, al marge de tenir responsabilitats de govern en ciutats importants. Ha rebutjat els arguments del partit per votar en contra de la proposició de llei per portar la consulta al Congrés, però també ha lamentat que el partit es pugui trencar per aquesta qüestió. Duran tampoc no entén que ara la CUP hagi decidit abstenir-se.\nAmb el PSC, ha reconegut que es podria parlar de més unitat a Catalunya, cosa que reforçaria les posicions catalanes de cara a Madrid.\nEn aquest sentit, ha considerat que la proposta de Pere Navarro de convocar la Comissió Bilateral és una "fugida endavant que s'ha tret de la màniga", i ha assegurat que això "no resoldrà el problema" entre Catalunya i Espanya.\nEn aquest sentit, ha reiterat que no vol seguir presidint un òrgan que no es reuneix i que només tracta sobre temes purament governamentals, i ha considerat que la millor persona per fer-ho seria la vicepresidenta del Govern, Joana Ortega, tot i que ha deixat la decisió en mans del president de la Generalitat. En tot cas, ha dit que el relleu "es farà ben aviat".


El PSOE i Unides Podem arriben a un acord de govern | betevé\nL’acord entre el PSOE i Unides Podem preveu derogar part de la reforma laboral i augmentar el salari mínim\nEl programa de govern de coalició preveu també incrementar l'IRPF a les rendes més altes, regular els preus del lloguer i posar fi a la llei mordassa\nRedacció | dilluns, 30 de desembre del 2019, a les 21.48\n(ACN) L’acord de govern entre el PSOE i Unides Podem preveu un “augment de la progressivitat del sistema fiscal” amb un increment de l’impost sobre la renda de les persones físiques (IRPF) de dos punts per a les rendes de més de 130.000 euros i de quatre punts per a les de més de 300.000. A més, el nou executiu de coalició fixarà un tipus mínim del 15 % en l’impost de societats (IS) per a les grans corporacions, que s’ampliarà al 18 % per a les entitats financeres i empreses d’hidrocarburs.\nEn matèria laboral, el text afirma que el Govern espanyol derogarà part de la reforma laboral i es compromet a augmentar el salari mínim interprofessional (SMI) fins a assolir progressivament el 60 % del salari mitjà a Espanya, la qual cosa suposaria arribar als 1.200 euros. A més, l’acord preveu la regulació del lloguer per frenar els “augments abusius”. A banda, també parla de substituir la llei mordassa per “garantir l’exercici del dret a la llibertat d’expressió i reunió pacífica”.\nAlguns d’aquests punts ja s’incorporaven al preacord que tots dos partits van signar al novembre. El text actual té 11 apartats desglossats en una cinquantena de pàgines i s’ha fet públic aquest dilluns abans que s’oficialitzi l’entesa amb la signatura del document per part de Pedro Sánchez i Pablo Iglesias. Un pacte que arriba gairebé dos mesos després de les eleccions generals i que ja ho provocat reaccions, entre les quals la de l’alcaldessa, Ada Colau, que considera que Barcelona ha inspirat moltes de les propostes que inclou el text.\nDerogar part de la reforma laboral\nPel que fa a la reforma laboral, el document afirma que el nou govern vol “recuperar el paper dels convenis col·lectius” i en derogarà diversos aspectes. Per exemple, la possibilitat d’acomiadament per absentisme causat per baixes per malaltia; les limitacions a l’àmbit temporal del conveni col·lectiu perquè l’antic tingui vigència fins que es negociï un de nou, i la prioritat d’aplicació dels convenis d’empresa sobre els sectorials.\nL’acord també menciona les contractacions a través d’empreses de treball temporal (ETT) i parla de modificar l’Estatut dels treballadors per “limitar la subcontractació a serveis especialitzats aliens a l’activitat principal de l’empresa”. De fet, el document afirma que la intenció és elaborar un nou Estatut dels treballadors “del segle XXI” amb el diàleg amb agents socials. També vol desenvolupar un estatut del becari per evitar abusos així com reforçar el control de la contractació a temps parcial.\n“S’impulsaran les mesures normatives necessàries per posar sostre a les pujades abusives de preus del lloguer en determinades zones de mercat tensat”, diu el document, que concreta que “s’habilitaran les autonomies o ajuntaments” perquè puguin “regular les pujades abusives” d’acord amb el sistema estatal d’índexs de referència de preus de lloguer d’habitatge. Afirma que es tindran en compte els sistemes de referència que ja s’hagin impulsat a algunes autonomies.\nTambé afirma que els ajuntaments podran “declarar de forma objectiva i fonamentada en criteris tècnics, amb caràcter temporal i excepcionalment, una zona urbana de mercat tensat”. A més, parla de fomentar el lloguer social i de protegir les persones desnonades i preveu un pla estatal per a la rehabilitació d’habitatges per als propietaris que els posin en lloguer a preus assequibles.\nDerogar la LOMCE i relegar la religió\nEl PSOE i Unides Podem volen derogar la LOMCE i promoure la coeducació per evitar la segregació per raó de sexe, i també fixaran que la religió sigui una assignatura de caràcter voluntari sense que hi hagi una alternativa i la nota de l’assignatura no pugui ser computable a efectes acadèmics. Pel que fa a les universitats, l’acord diu que revisaran el sistema de beques i vol reduir la precarietat del professorat.\nBlindar el “només sí és sí”\nEn matèria d’igualtat, el document preveu “blindar que només sí és sí”, amb relació al consentiment sexual, amb l’aprovació d’una “llei integral per a la protecció de la llibertat sexual i contra les violències sexuals”. “En el marc d’aquesta llei reformarem la legislació penal per garantir que el consentiment de la víctima sigui clau en els delictes sexuals, de manera que si una dona no diu ‘sí’, tota la resta és ‘no'”.\n— Govern d'Espanya — Podem — PSOE\nERC exigeix al PSOE posar fi a la repressió si volen arribar a un acord\nSánchez ajorna fins a la formació d’un nou govern a Espanya la pujada de les pensions\nFelip VI crida a la “unitat” a l’entorn dels “valors democràtics” per resoldre els problemes d’Espanya “sense divisions”\nJoaquim Forn envia un missatge pel tercer Nadal a la presó


Les funcions que duu a terme aquest equip són:\nCoordinació de les actuacions dels serveis externs.\nAquest gabinet psicopedagògic està format per un conjunt de professionals, aquest són:\nDurant el curs es realitzen diferents actuacions i intervencions amb els alumnes dels diferents cursos. Aquestes intervencions van dirigides a fer una avaluació d’alumnes amb dificultats actitudinals, relacionals i en l’adquisició dels aprenentatges.\nTambé realitzen altres intervencions i actuacions, com podrien ser:\nAvaluació de la parla i grups de logopèdia.\nAdministració de proves psicopedagògiques col·lectives per tal de millorar la detecció i ajustar la intervenció educativa.\nCoordinació amb d’altres serveis que facin seguiment d’alumnat del nostre centre com ara l’EAP (Equip d’Atenció Psicopedagògica), EAIA (Equip d’Atenció a la Infància i a l’Adolescència), CSMIJ (Centre de Salut Mental Infantil i Juvenil), o d’ altres professionals…\nBLOG GABINET PSICOPEDAGÒGIC


GONÇAL RODRÍGUEZ: «Sempre he volgut viure el Dakar i per fi podré fer-ho» - El Periòdic d'Andorra\nGONÇAL RODRÍGUEZ Empresari\nGONÇAL RODRÍGUEZ: «Sempre he volgut viure el Dakar i per fi podré fer-ho»\n–És organitzador de proves i ara li ofereixen la possibilitat d'entrenar un equip que competirà al Dakar. Per què?\n–Pel meu amic Andreu Cachafeiro, que no parava de dir-me d’anar-hi. I com a mi m’encanten els raids i aquest és el número u, no li ha costat gaire convèncer-me. L’equip es diu Yamaha Trivimon, que va ser presentat el divendres passat a la terrassa del restaurant Cap Roig d'Encamp i el formen Cachafeiro, que és d’aquí i els catalans Santi Navarro i Joan Font, que havia estat pilot del Mundial de ral·lis. Jo no em posaré a cap volant però els faré d’entrenador a la Transmarroc. Tinc experiència en aquest tipus de terreny, sobretot en dunes, i sé de què va. Per a mi també serà tot un repte.


El DNI ha d'aparèixer al certificat juntament amb el nom i cognom? – T-CAT\nD’acord amb el que especifica el document “Perfiles de Certificados Electrónicos” de la Dirección de Tecnologías de la Información y las Comunicaciones del Ministerio de Hacienda y Administraciones Públicas, que defineix entre d’altres un perfil de certificat qualificat per a treballadors públics amb l’objectiu de garantir-ne la seva interoperabilitat amb les aplicacions de les Administracions Públiques a nivell estatal, el camp CommonName d’aquests ha de contenir tant el nom complert del treballador com el seu DNI. Per complir aquest requisit els nous perfils de certificats qualificats per a treballadors públics que ofereix el Consorci AOC a partir de l’adaptació dels certificats a la normativa eIDAS, els certificats inclouen aquest canvi.\nEn cas que es vulgui amagar el DNI quan es signi un pdf, s’hauran d’amagar també el nom i cognoms ja que ara aniran en el mateix camp CN (Nom, Cognoms i NIF). Així mateix, el camp CN es podrà veure sempre, igual que en tots els certificats anteriors a l’aplicació d’aquesta normativa, consultant les propietats de la signatura del document. Aquests passos només impliquen que no es mostri al camp de signatura visible:\nPer amagar el camp CN cal seguir els següents passos:\nSeleccionar “Firmar digitalmente”\nFer un requadre on es vol realitzar la signatura.\nEscollir el certificat amb el que es vol signar i clicar “Continuar”.\nApareix una pantalla que mostra com es visualitzarà la signatura que es realitzarà. En aquest punt clicar “Crear”, per generar un nou aspecte de signatura.\nA continuació, marcar com aspecte de la signatura “Ninguno” (només és una recomanació per a una millor visualització de la signatura) i desmarcar el requadre que diu “Nombre”, de manera que desmarcarem el camp CommonName on apareix el DNI en els certificats adaptats a la normativa eIDAS.\nEn guardar la signatura, quedarà com la de sota:


La otra poesía és un cicle que es va fer a Madrid, on es llegien poemes d'autors catalans, desconeguts per a molts espanyols i, a Catalunya, apartats de la vida social per les seves vides personals turbulentes. A Madrid, per poesia catalana es coneixen els tradicionals Maragall, Espriu, etc. Ratllem la tradició amb contemporaneïtat, d'aquesta manera equiparem la qualitat dels contemporanis amb la dels clàssics.\nSábados de Jazz en el CCB\nGràfica pel cicle Sábados de Jazz en el Centro Cultural Blanquerna. La nostra proposta per aquest primer cicle és musico-tipogràfica: el cicle està format per quatre grups de diferents estils, així doncs la gràfica es basa en la superposició de la composició musical del títol –cada lletra està a la posició d'una nota– en base a quatre grans temes del jazz de cada estil. La sobreimpressió dóna una sensació de moviment a la composició tipogràfica i l'aspecte general és molt lliure i improvitzat, adequant-se perfectament al tema jazz.


Fanar Hotel and Residences Salalah Oman - Ofertes d'hotels amb els MILLORS DESCOMPTES EN LÍNIA\nSalalah, Ciutat Portuària, Salalah, Oman, 00130 - Molt bona ubicació - Veure al mapa\nTé alguna pregunta per a Fanar Hotel and Residences?\nBarri Ciutat Portuària Ciutat Portuària Mirbat Al Wadi Al Wadi Ciutat Portuària\nMés informació sobre Fanar Hotel and Residences\nIdeal tant per a la diversió com per al relax, Fanar Hotel and Residences es troba a la zona de Ciutat Portuària de la ciutat de Salalah. Tota l'emoció del centre de la ciutat és només a 20 km. Amb la seva bona localització, l'hotel ofereix fàcil accès a les destinacions obligades de la ciutat.\nA Fanar Hotel and Residences, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com servei d'habitacions 24 hores, Wi-Fi gratuït en totes les habitacions, seguretat 24 hores, servei de neteja diari, tenda de regals/records.\nL'ambient de Fanar Hotel and Residences es reflexa en cada habitació. tovalloles, catifes, penjador de roba, sala d'estar separada, televisió de pantalla plana són només algunes de les comoditats a la vostra disposició. L'hotel ofereix meravelloses instal.lacions d'oci com barques, tauler de dards, immersió lleugera, bany, platja privada que faran de la vostra estada una experiència inoblidable. Si buscau un allotjament còmode i adequat a Salalah, faci de Fanar Hotel and Residences la vostra llar.\nComentaris d'Agoda (65)Comentaris de Booking.com (997)\nTots els tipus de viatgers (65)Viatger de Negocis (3)Parelles (20)Viatgers en solitari (8)Famílies amb infants petits (25)Famílies amb infants grans (5)Grups (4)


Capítols - Agència de viatges - TV3\nEs casaran Anna i Ventura? Farà Octavi alguna cosa per impedir-ho? Tindrà prou paciència el jutge per esperar uns nuvis que no arriben? Com anirà a pa\nrar la filla d'Octavi a mans de la policia? Per què la mare d'Anna li canviarà el vestit de núvia? Quins versos recitarà el padrí quan doni el ram? Per què el ram serà precisament de nards? ...\nEs casaran Anna i Ventura? Farà Octavi alguna cosa per impedir-ho? Tindrà prou paciència el jutge per esperar uns nuvis que no arriben? Com anirà a parar la filla d'Octavi a mans de la policia? Per què la mare d'Anna li canviarà el vestit de núvia? Quins versos recitarà el padrí quan doni el ram? Per què el ram serà precisament de nards? ...\nOctavi ha fet servir una noia lituana a la que pretén fer passar per guia. Té interés que tothom se'n vagi, perquè ha preparat una festa íntima a l'ag\nència amb l'esperança de seduir la noia i aprofitar el pont de tres dies per emportar-se-la a Cadaqués. Ha preparat una música íntima, caviar i cava i quan ja no queda ningú a la botiga, surt un imprevist i es troba amb "la situació que havia desitjat tota la vida".\nOctavi ha fet servir una noia lituana a la que pretén fer passar per guia. Té interés que tothom se'n vagi, perquè ha preparat una festa íntima a l'agència amb l'esperança de seduir la noia i aprofitar el pont de tres dies per emportar-se-la a Cadaqués. Ha preparat una música íntima, caviar i cava i quan ja no queda ningú a la botiga, surt un imprevist i es troba amb "la situació que havia desitjat tota la vida".\nVentura i Octavi estan sols davant del perill. Les galeries comercials es converteixen en una amenaça per a la supervivència de Cucurella Tours. Ventu\nra es veu obligat a fer d'animador de vendes amb una clienta més aviat excèntrica. Octavi es riu de les desgràcies del germà fins que s'adona que ell també està en perill. la intervenció de Procopi és decisiva.\nVentura i Octavi estan sols davant del perill. Les galeries comercials es converteixen en una amenaça per a la supervivència de Cucurella Tours. Ventura es veu obligat a fer d'animador de vendes amb una clienta més aviat excèntrica. Octavi es riu de les desgràcies del germà fins que s'adona que ell també està en perill. la intervenció de Procopi és decisiva.\nHatl, hatl rock'n roll\n"Cucurella Tours" promou viatges per a un concert de cant gregorià. Octavi, pel seu compte llança una campanya per anar al concert "Heil, heil, Rock a\nnd Roll" als Estats Units. Una juguesca entre els dos germans farà que qui aconsegueixi més clients es farà càrrec de la direcció de l'agència. L'arribada d'uns clients peculiars pot decidir la balança a favor de l'un o de l'altre.\n"Cucurella Tours" promou viatges per a un concert de cant gregorià. Octavi, pel seu compte llança una campanya per anar al concert "Heil, heil, Rock and Roll" als Estats Units. Una juguesca entre els dos germans farà que qui aconsegueixi més clients es farà càrrec de la direcció de l'agència. L'arribada d'uns clients peculiars pot decidir la balança a favor de l'un o de l'altre.\nEl Procopi està desesperat perquè fa dies que no dorm. L'Octavi està desesperat perquè s'ha encarregat d'una gira del Covent Garden, però a l'hora de\nfer una representació troben a faltar una caixa amb les sabatilles de ballet. L'Anna tindrà ocasió d'invitar els dos germans a presenciar El llac dels cignes i cadascú reacciona d'una manera diferent. Tot se soluciona gràcies a una monja.\nEl Procopi està desesperat perquè fa dies que no dorm. L'Octavi està desesperat perquè s'ha encarregat d'una gira del Covent Garden, però a l'hora de fer una representació troben a faltar una caixa amb les sabatilles de ballet. L'Anna tindrà ocasió d'invitar els dos germans a presenciar El llac dels cignes i cadascú reacciona d'una manera diferent. Tot se soluciona gràcies a una monja.\nL'agència està amenaçada per una ordre d'embargament. El motiu és que ha vençut la hipoteca que Ventura Cucurella havia subscrit. Quan l'executiu de l\na sentència judicial sembla inevitable, arriba un client sospitós. És un evadit de la justícia que vol comprar un bitllet per escapar-se. Però el Procopi el reconeix.\nL'agència està amenaçada per una ordre d'embargament. El motiu és que ha vençut la hipoteca que Ventura Cucurella havia subscrit. Quan l'executiu de la sentència judicial sembla inevitable, arriba un client sospitós. És un evadit de la justícia que vol comprar un bitllet per escapar-se. Però el Procopi el reconeix.\nOfèlia vol donar una sorpresa als seus pares. Ventura es tanca al despatx per jugar amb els seus vaixells i l'Anna s'enfada amb ell i acaba dient-li q\nue li fa pena. Però, indirectament, l'Ofèlia dóna l'ocasió al Ventura de mostrar-se audaç i decidit. L'Octavi, que sempre ha volgut fer un gran salt, aquesta vegada té enveja del seu germà i s'ha de conformar a vendre llibres d'ocasió.\nOfèlia vol donar una sorpresa als seus pares. Ventura es tanca al despatx per jugar amb els seus vaixells i l'Anna s'enfada amb ell i acaba dient-li que li fa pena. Però, indirectament, l'Ofèlia dóna l'ocasió al Ventura de mostrar-se audaç i decidit. L'Octavi, que sempre ha volgut fer un gran salt, aquesta vegada té enveja del seu germà i s'ha de conformar a vendre llibres d'ocasió.\nEl rei de noruega\nMentre el Rei de Noruega visita oficialment la ciutat, el Cap de Protocol de la Casa Reial prepara un recorregut que el monarca farà a peu i d'incògni\nt. Entra a diverses botigues, i entre elles a 'Cucurella Tours', i els dóna instruccions perquè estiguin preparats. Octavi hi veu una bona ocasió per posar en pràctica una operació comercial de les seves.\nMentre el Rei de Noruega visita oficialment la ciutat, el Cap de Protocol de la Casa Reial prepara un recorregut que el monarca farà a peu i d'incògnit. Entra a diverses botigues, i entre elles a 'Cucurella Tours', i els dóna instruccions perquè estiguin preparats. Octavi hi veu una bona ocasió per posar en pràctica una operació comercial de les seves.\nMentre Octavi és de viatge i envia flors cada dia a Anna, la senyora Favència, una amiga d'Ofèlia, ha escollit Cucurella Tours per posar en pràctica u\nna idea que va barrinant des des fa molt de temps. Quan Octavi torna de l'estranger es troba un Ventura gelós i la senyora Favència en unasituació tragicòmica. Una feliç coincidència retornarà la felicitat a l'amiga d'Ofèlia.\nMentre Octavi és de viatge i envia flors cada dia a Anna, la senyora Favència, una amiga d'Ofèlia, ha escollit Cucurella Tours per posar en pràctica una idea que va barrinant des des fa molt de temps. Quan Octavi torna de l'estranger es troba un Ventura gelós i la senyora Favència en unasituació tragicòmica. Una feliç coincidència retornarà la felicitat a l'amiga d'Ofèlia.\nOctavi està convençut que l'única solució és calar foc a l'agència i començar de nou amb els diners de l'assegurança, però Ventura no ho consenteix de\ncap manera. Arriba una reneboda d'Ofèlia, i Octavi aprofita la circumstància per posar en pràctica els seus propòsits. Però les coses no surten sempre tal chan estat planejades...\nOctavi està convençut que l'única solució és calar foc a l'agència i començar de nou amb els diners de l'assegurança, però Ventura no ho consenteix de cap manera. Arriba una reneboda d'Ofèlia, i Octavi aprofita la circumstància per posar en pràctica els seus propòsits. Però les coses no surten sempre tal chan estat planejades...\nEn plena crisi econòmica de l'agència, entra un militar que encarrega uns bitllets. Ofèlia el reconeix, és un antic nòvio que ara parra amb Anna amb a\nires de seductor. A l'hora de portar els bitllets al militar, tothom té motius per anar-hi i per no anar-hi. Finalment Ventura pass aper una situació molt compromesa i descobreix a què es dedica realment el coronel.\nEn plena crisi econòmica de l'agència, entra un militar que encarrega uns bitllets. Ofèlia el reconeix, és un antic nòvio que ara parra amb Anna amb aires de seductor. A l'hora de portar els bitllets al militar, tothom té motius per anar-hi i per no anar-hi. Finalment Ventura pass aper una situació molt compromesa i descobreix a què es dedica realment el coronel.\nNo totes les persones que entren a Cucurella Tours són clients de l'agència. Un pobre s'està a la porta menjant marrons glacé, i aviat descobreix que\nno és un pobre qualsevol. Octavi i Venture creuen que poden utilitzar-lo en benefici propi, però Octavi està també molt ocupat a seduir una noia que li explica la trista història de al seva vida.\nNo totes les persones que entren a Cucurella Tours són clients de l'agència. Un pobre s'està a la porta menjant marrons glacé, i aviat descobreix que no és un pobre qualsevol. Octavi i Venture creuen que poden utilitzar-lo en benefici propi, però Octavi està també molt ocupat a seduir una noia que li explica la trista història de al seva vida.\nOfèlia ha de portar el gat al psiquiatre d'animals perquè està passant una depressió. Quan és a al consulta, esclata un conflicte amb el psiquiatre. E\nl conflicte afecta de retop a Octavi que havia fet un viatge sospitós a Suïssa. Ofèlia està molt preocupada pel gat i no pararà fins que aconsegueixi curar-lo.\nOfèlia ha de portar el gat al psiquiatre d'animals perquè està passant una depressió. Quan és a al consulta, esclata un conflicte amb el psiquiatre. El conflicte afecta de retop a Octavi que havia fet un viatge sospitós a Suïssa. Ofèlia està molt preocupada pel gat i no pararà fins que aconsegueixi curar-lo.\nDesprés de la mort del vell "Cucurella", Ventura, com a hereu, es fa càrrec de l'agència. Octavi, cansat de la inècia del germà, emprèn una modernitza\nció radical, una autèntica revolució. Vol fer un concurs que els doni notorietat i pretén que els nomenin la millor agència de l'any. Ventura, enemic de les reformes, reacciona i s'empesca una estratagema per fer fracassar les pretensions d'Octavi.\nDesprés de la mort del vell "Cucurella", Ventura, com a hereu, es fa càrrec de l'agència. Octavi, cansat de la inècia del germà, emprèn una modernització radical, una autèntica revolució. Vol fer un concurs que els doni notorietat i pretén que els nomenin la millor agència de l'any. Ventura, enemic de les reformes, reacciona i s'empesca una estratagema per fer fracassar les pretensions d'Octavi.


OPC organitza ‘Vasi pour l’Image’\tOPC organitza ‘Vasi pour l’Image’\nLa Casa de la Generalitat celebrarà dilluns l'acte institucional de la Diada, avui tanca l'exposició 'Vasi pour l'image', conferència dilluns al Teatre de l'Estany a Sant Esteve i l'ANC cerca músics per dimarts.\nLa Casa de la Generalitat celebrà demà dilluns la Diada. Com cada any, la Casa de la Generalitat a Perpinyà, celebra la Diada, la Festa Nacional de Catalunya. Enguany , L’acte institucional , es celebrarà a les 18:30 hores, al Palau Pams (18, carrer Emile Zola). L’acte , que serà presidit pel director de la Casa de la Generalitat Josep Puigbert, comptarà amb la intervenció del 129è president de la Generalitat de Catalunya, Artur Mas, així com també amb l’actuació musical de la cantant nord-catalana Muriel Perpigna.En els moments excepcionals que viu Catalunya, aquesta trobada tindrà un caràcter particularment solemne.\n* Avui diumenge, OPC ( OUI au Pays Catalan) tanca la seua exposició Vasi pour l’image. Ho farà a les 18h30 al Salon Mailly, que es troba al 8 del carrer del mateix nom . A aquesta cloenda assitirà el cantant del grup Al CHemist, Hugues Di Francesco. Recordeu que, aquesta exposició, la va organitzar OPC tal con van dir en un comunicat : ‘Hem creat el « VASI per la imatge » per tal de mostrar la realitat política catalana a qualques passes de Perpinyà, com ho vam anunciar després que el Sr. Leroy refusés d’incloure l’actualitat sud-catalana en el Festival VISA. En el marc del festival off, proposarem una retrospectiva de les lluites dels catalans del Sud, … … davant la justícia europea les vulneracions greus a les llibertats individuals i les dels pobles exercides per Espanya‘.… l’entrada a aquesta cloenda és gratuïta.\n* Demà dilluns tornen els Rendez-Vous de Saint Estève. Ho fan amb una conferència de Jean Pierre Lopez, al teatre de l’estany de Sant Esteve a les 18h30. Aquesta conferència tractarà sobre la història i actualitat dels ‘ Gitans, Manouches et Roms’. La conferència obre el cicle de CEPS, després de l’estiu. Jean Pierra Perez, ‘autodidacte declarat, sensibilitzat per la història social del segle XX i el ‘Treball de memòria’ ens lliura la seva mirada humanista però sense concessió sobre aquesta important minoria europea prenent com a fil conductor el seu propi pas filosòfic : ‘Abans de jutjar, intentar comprendre’ en tant com a activista compromès de ‘ Vivre ensemble’.\nLa conferència és fa en francès i l’entrada és lliure i gratuïta.\n* L’ANC demana col·laboració per omplir la Diagonal de música abans de la mobilització. Enguany a les 17.14 un coet marcarà el tret de sortida de la ‘gran onada’, que començarà al tram 37, a la cantonada del carrer de Castillejos amb l’avinguda Diagonal.\nEls voluntaris de l’entitat, amb unes banderoles de color de corall, marcaran el ritme de l’onada. Una volta hagi passat, l’ANC demana als manifestants que cridin i protestin per a reclamar el mandat del primer d’octubre. Abans que soni el coet, però, músics de tots els trams interpretaran el ‘Toc de matinades’, una peça tradicional que s’interpreta el dia de festa major per despertar a la gent. A les 17.10, quatre minuts abans de l’encesa del coet, el ‘Toc de matinades’ sonarà per marcar el despertar de la República, moment que es farà silenci .\nPer això l’ANC fa una crida perquè tothom que s’hi vulgui sumar ho faci i, així, omplir aconseguir que el ‘Toc de matinades’ soni a tots els trams. Es poden descarregar l’àudio i les partitures aquí.